**Δελτίο Τύπου**

Της Επιτροπής για την παρακολούθηση του Προγράμματος

Διαχείρισης Αδέσποτων Ζώων του Δήμου Λαμιέων

*Λαμία 25/5/2017*

Την Τρίτη 23 Μαΐου 2017,στα γραφεία του Φιλοζωικού Συλλόγου Φθιώτιδας διεξήχθη συνεδρίαση της Επιτροπής για την παρακολούθηση του Προγράμματος Διαχείρισης των Αδέσποτων Ζώων στον Δήμο Λαμιέων.

Κατά την διάρκεια της συνεδρίασης συζητήθηκαν τα παρακάτω θέματα:

**1**.Έγινε γνωριμία με το καινούργιο προσωπικό του Κέντρου Περίθαλψης Αδέσποτων Ζώων του Δήμου Λαμιέων (ΚΠΑΖ), τον ΚοΤσιαμπούλα Βασίλειο (περισυλλογή σκύλων) και τον Κο Μαστρακούλη Δημήτριο(βοηθό κτηνιάτρου)

**2.** Υπήρξε αναλυτική ενημέρωση για τις συνθήκες που επικρατούν στο ΚΠΑΖ.

Δίδεται προτεραιότητα στην τοποθέτηση τηλεφωνικής γραμμής και ιντερνέτ στον χώρο, που θα έχει ως αποτέλεσμα και την αναβάθμιση της Τράπεζας Ηλεκτρονικών Δεδομένων του Δήμου όπου θα καταγράφονται όλα τα ζώα που σημαίνονται με τσιπ. Συζητήθηκε επίσης ο τρόπος με τον οποίο θα αντιμετωπίζονται τα νεκρά ζώα

**3.**Θα τοποθετηθούν ταΐστρες σε διάφορα επιλεγμένα σημεία του διευρυμένου δήμου για την σίτιση των υπαρχόντων στους χώρους αδέσποτων.

Γίνονται παράλληλα προσπάθειες για εποπτεία των χώρων αυτών από μέλη του Φιλοζωικού Συλλόγου Φθιώτιδας

**4**.Έγινε συζήτηση για τα συμπεράσματα της πετυχημένης ημερίδας ‘’Για μια Ελλάδα χωρίς αδέσποτα’’ και την τοποθέτηση του Αντιδημάρχου Κου Λάμπρου για τον ρόλο και της λειτουργία της 5μελούς Επιτροπής στον δήμο Λαμιέων

**5**.Υπήρξε ενημέρωση για την διαδικασία προμηθειών τροφών, αναλώσιμων και φαρμάκων για το 2ο εξάμηνο του 2017

**6**.Λόγω των αναφορών που υπάρχουν τελευταία για επιθέσεις σκύλων σε πολίτες η Επιτροπή τονίζει πως η νομοθεσία είναι σαφής για τον χαρακτηρισμό *''επιθετικός σκύλος''* όπως και η διαδικασία που ακολουθείται.

Σε περίπτωση περιστατικών επιθέσεων σε δημότες μας θα πρέπει να υπάρχει επώνυμη καταγγελία στον Δήμο ή την Αστυνομία ώστε να διεξάγεται ενδελεχής έλεγχος κάθε περίπτωσης καθώς και αναζήτηση-περισυλλογή-απομόνωση των καταγγελλόμενων σκύλων.

**7**.Προτείνεται η κατασκευή και τοποθέτηση στους δημόσιους χώρους πινακίδων για τις υποχρεώσεις των κηδεμόνων σκύλων σχετικά με τις ακαθαρσίες των ζώων τους καθώς και η αναγραφή των σχετικών προστίμων

**8.**Σύμφωνα με τα στοιχεία που τηρούνται από την προηγούμενη συνεδρίαση της Επιτροπής (22/2/2017) έχουν πραγματοποιηθεί στο ΚΠΑΖ:

* 110 εμβολιασμοί
* 18 υιοθεσίες
* 88 σημάνσεις με τσιπ
* 77 περισυλλογές ενήλικων σκύλων
* 33 περισυλλογές κουταβιών
* 74 επανεντάξεις
* 14 θάνατοι
* 69 στειρώσεις σε θηλυκά σκυλιά
* 28 στειρώσεις σε αρσενικά σκυλιά
* 13 στειρώσεις σε γάτες
* 3 στειρώσεις σε γάτους
* 123 χειρουργικές επεμβάσεις

Στην δεδομένη χρονική στιγμή βρίσκονται στο ΚΠΑΖ:

* 112 στειρωμένα σκυλιά
* 57 αστείρωτα σκυλιά
* 30 κουτάβια

Τα μέλη της Επιτροπής:

Μώρης Δημήτριος-Δημοτικός Σύμβουλος

Μπαρτσιώκα Αγγέλα-Πρόεδρος του Φιλοζωικού Συλλόγου Φθιώτιδας

Στασινός Παναγιώτης-Μέλος του Φιλοζωικού Συλλόγου Φθιώτιδας

Αντωνακάκη Μαριάννα-Κτηνίατρος

Τσιαμπούλας Βασίλειος- Εκπαιδευτής Ζώων